Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 87

1. Összefoglaló, tájékoztató Általános ismertető a tanuló számára, amely a következő egységekre bomlik. Fejléc A Fejléc tartalmazza:  A képzési program címét – ez minden esetben a Szakképzést előkészítő évfolyam programja.  A modul nevét, amelyhez a projekt kapcsolódik – ez lehet egy vagy több modul, attól függően, hogy melyek a projektben mérendő, illetve fejlesztendő/kapcsolódó kompetenciák (lásd a következő két pontot). Amennyiben az alábbiakban felsorolt kompetenciák több modulhoz is kapcsolódnak, úgy valamennyi olyan modul szerepel itt, amelyhez az adott kompetencia tartozik. A megadott modulok más képzési szakaszba is tartozhatnak.  A projekt nevét. Mérendő kompetenciák Ebben az egységben azok a kompetenciák találhatók, amelyeket a projekt során meg kell mérni. A mérendő kompetenciák fejlesztése korábbi projektek keretében is megkezdődhetett, ám azokat akkor nem kellett mérni. Az egyszer megmért és a teljesítménymérés során 2006/79/II. szám elismert kompetenciákat a továbbiakban nem kell mérni, azokat a továbbiakban adottnak kell venni. A megmért és elismert kompetenciák a későbbiekben fejleszthetők, illetve „szinten tarthatók”. Fejlesztendő/Kapcsolódó kompetenciák Ebben az egységben azok a kompetenciák találhatók, amelyeket a projekt során nem kell megmérni, ugyanakkor beépültek a projektbe. A tanuló ezekben a kompetenciákban még nem érte el az elismeréshez szükséges szintet. A fejlesztendő/kapcsolódó kompetenciák a fejlécben megadott modulok valamelyikébe tartoznak. Bevezetés Rövid, néhány soros, mondatos ismertető a tanuló számára, amelynek célja a tanuló motiválása, figyelmének felkeltése a projekt iránt. Bemutatja a legfontosabb tanulói tevékenységeket. A projekt célkitűzése(i) Ez az egység egymondatos, tömör megfogalmazása annak, hogy a tanulónak mit kell elvégeznie a projekt végére. A projektfeladatokban végzendő fő tevékenységek bemutatása A projektfeladat a projekt olyan nagyobb része, amelynek elvégzése során egyes kompetenciák fejlődését vagy meglétét igazoló produktumot hozott létre a tanuló egyéni vagy csoportmunkában. Ez az egység ezért egymondatos, tömör megfogalmazása felszólító módban annak, hogy a tanulónak mit kell elvégeznie az egyes projektfeladatok végére. Előfeltételek Ebben az egységben azok a feltételek szerepelnek, ha vannak ilyenek, amelyek a projekt megkezdéséhez szükségesek.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes